CELEX: 32006R1796
Language: hu
Date: 2006-12-06 00:00:00
Title: A Bizottság 1796/2006/EK rendelete ( 2006. december 6. ) 2007-re vonatkozóan a 3448/93/EK tanácsi rendelet hatálya alá tartozó mezőgazdasági termékek feldolgozásával előállított, Izlandról származó egyes áruknak az Európai Közösségbe való behozatalára vámkontingens megnyitásáról

7.12.2006   
            
            
               HU
            
            
               Az Európai Unió Hivatalos Lapja
            
            
               L 341/20
            
         
      A BIZOTTSÁG 1796/2006/EK RENDELETE
   
   (2006. december 6.)
   2007-re vonatkozóan a 3448/93/EK tanácsi rendelet hatálya alá tartozó mezőgazdasági termékek feldolgozásával előállított, Izlandról származó egyes áruknak az Európai Közösségbe való behozatalára vámkontingens megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
   tekintettel az egyrészről az Európai Gazdasági Közösség, másrészről az Izlandi Köztársaság között, az Európai Gazdasági Közösség és az Izlandi Köztársaság közötti megállapodás 2. jegyzőkönyvéről szóló, levélváltás formájában létrejött megállapodás megkötéséről szóló, 1999. június 21-i 1999/492/EK tanácsi határozatra (2) és különösen annak 2. cikkére,
   mivel:
   
               (1)
            
            
               Az 1999/492/EK határozattal jóváhagyott, az egyrészről az Európai Gazdasági Közösség, másrészről az Izlandi Köztársaság között, az Európai Gazdasági Közösség és az Izlandi Köztársaság közötti megállapodás 2. jegyzőkönyvéről szóló, levélváltás formájában létrejött megállapodás a cukorkaáruk, a csokoládé és a kakaótartalmú más élelmiszer-készítmények Izlandról történő behozatalára éves vámkontingenst határoz meg. Ezt a vámkontingenst 2007-re meg kell nyitni.
            
         
               (2)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) szabályokat állapít meg a vámkontingensek igazgatására. Helyénvaló rendelkezni arról, hogy az e rendelettel megnyitott vámkontingenst az említett szabályokkal összhangban kell igazgatni.
            
         
               (3)
            
            
               Az e rendeletben előírt intézkedések összhangban vannak az I. mellékletben nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   2007. január 1-jétőldecember 31-éig az Izlandról származó és a Közösségbe importált, a mellékletben felsorolt árukra az ott jelzett éves kontingens határain belül a mellékletben előírt vámtételek vonatkoznak.
   2. cikk
   Az 1. cikkben említett kontingenst a Bizottság a 2454/93/EGK rendelet 308a., 308b. és 308c. cikkével összhangban igazgatja.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2007. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. december 6-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (2)  HL L 192., 1999.7.24., 47. o.
   
      (3)  HL L 253., 1993.10.11., 1. o. A legutóbb a 402/2006/EK rendelettel (HL L 70., 2006.3.9., 35. o.) módosított rendelet.
   
      MELLÉKLET
      
                  Tételszám
               
               
                  KN-kód
               
               
                  Árumegnevezés
               
               
                  Kontingens
               
               
                  Alkalmazandó vámtétel
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Cukorkaáru (beleértve a fehér csokoládét is) kakaótartalom nélkül, az 1704 90 KN-kód alatt
               
               
                  500 tonna
               
               
                  Harmadik országokra vonatkozó vámtételek (1) 50 %-a, de legfeljebb 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Az 1806 32, az 1806 90, az 1905 31 és az 1905 32 KN-kód alá tartozó csokoládé- és kakaótartalmú más élelmiszerkészítmény
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Édes biscuit; gofri és ostya
               
            
         (1)  A harmadik országokra vonatkozó vámtétel: az ad valorem vám plusz adott esetben a mezőgazdasági alkotóelem, a Közös Vámtarifa által esetlegesen előírt maximális mértékig.